Den første seieren kom allerede året etter, med sangen «Everybody», fremført av Tanel Padar og Dave Benton sammen med gruppen 2XL. Dette var første gang et østeuropeisk land vant konkurransen, og arrangementet ble en stor kostnad for den daværende kringkasteren ETV. Først i juni fikk kringkasteren finansieringen den trengte for å kunne arrangere Eurovision Song Contest 2002. Den lille tv-kanalen hentet inn ekspertise utenfra for å avvikle showet, blant annet sto norske Marius Bratten for tv-regien.